2021. gada 10. augustā Rīkojums Nr. 552

Rīgā (prot. Nr. 55 61. §)

**Par Jelgavas novada pašvaldības nekustamo īpašumu "Silmalas" un "Mežceļi" pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Jelgavas novada pašvaldības īpašumā esošos nekustamos īpašumus:

1.1. nekustamo īpašumu "Silmalas" (nekustamā īpašuma kadastra Nr. 5460 003 0021) – zemes vienību (zemes vienības kadastra apzīmējums 5460 003 0042) 0,65 ha platībā un zemes vienību (zemes vienības kadastra apzīmējums 5460 003 0043) 2,99 ha platībā – Lielplatones pagastā, Jelgavas novadā;

1.2. nekustamo īpašumu "Mežceļi" (nekustamā īpašuma kadastra Nr. 5448 008 0099) – zemes vienību (zemes vienības kadastra apzīmējums 5448 008 0099) 0,95 ha platībā, zemes vienību (zemes vienības kadastra apzīmējums 5448 009 0012) 2,16 ha platībā, zemes vienību (zemes vienības kadastra apzīmējums 5448 009 0014) 4,79 ha platībā un zemes vienību (zemes vienības kadastra apzīmējums 5448 009 0016) 0,87 ha platībā – Elejas pagastā, Jelgavas novadā.

2. Zemkopības ministrijai šā rīkojuma 1. punktā minētos nekustamos īpašumus:

2.1. izmantot valsts meža apsaimniekošanas un aizsardzības funkcijas īstenošanai;

2.2. bez atlīdzības nodot Jelgavas novada pašvaldībai, ja tie vairs netiek izmantoti šā rīkojuma 2.1. apakšpunktā minētās funkcijas īstenošanai.

3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

Ministru prezidents A. K. Kariņš

Zemkopības ministrs K. Gerhards